text: Автор: Екип Ruse24.bg 12:49 / 13.09.2021 Коментари (0) 484
  Различни проучвания доказват, че ваксините предпазват от "Делта" варианта на коронавируса, но ефективността им спрямо предходните варианти спада. Специалисти обобщават, че този спад е с около 10 до 20% при различните препарати. Ваксините остават високо ефективни срещу тежко боледуване и смърт. Сериозни проблеми след поставянето им възникват изключително рядко.
  В информацията за РНК ваксините е добавено, че в много редки случаи се съобщава за миокардит и перикардит, а при векторните – за рядък неврологичен синдром. Европейската агенция по лекарствата е категорична, че одобрените ваксини са безопасни и ефективни, а данните от непрекъснатото наблюдение и оценка на безопасността им са публични на сайта на регулатора.